2. ΠΡΟΕΔΡΙΚΟΝ ΔΙΑΤΑΓΜΑ της 1/8 Σεπτ. 1924 Περί κυρώσεως της ελληνικής προσχωρήσεως εις την διεθνή σύμβασιν Παρισίων-ΒρυξελλώνΟυασιγκτώνος περί συστάσεως ενώσεως προς προστασίαν της βιομηχανικής ιδιοκτησίας. Έχοντες υπ’ όψει τα άρθρα 1 και 2 του ν. 3092, απεφασίσαμεν και διατάσσομεν: Άρθρ.1.-Κυρούμεν την από 18 Αυγ. ε.ε. δια του εν Βέρνη επιτετραμμένου της Ελλάδος κ. Βασ. Κολοκοτρώνη γενομένην προσχώρησιν της Ελλάδος εις την εν Παρισίοις συναφθείσαν διεθνή σύμβασιν της 20 Μαρτ. 1883 (ν.η.) περί συστάσεως ενώσεως προς προστασίαν της βιομηχανικής ιδιοκτησίας, ως αύτη αναθεωρήθη εν Βρυξέλλαις τη 14 Δεκ. 1900 (ν.η.) και εν Ουασιγκτώνι τη 2 Ιουν. 1911 (ν.η.) δι’ ης προσχωρήσεως εδηλώθη ότι κατά το άρθρον 12 της συμβάσεως «ειδική υπηρεσία βιομηχανικής ιδιοκτησίας» εν Ελλάδι είναι το εν τω υπουργείω της Εθνικής Οικονομίας τμήμα βιομηχανικής ιδιοκτησίας και ότι κατά το άρθρον 13 της συμβάσεως η Ελλάς κατέταξεν εαυτήν εις την πέμπτην τάξιν προς υπολογισμόν της αναλογούσης αυτή ενιαυσίας συνεισφορικής δαπάνης. Άρθρ.2.-Προς απόλαυσιν της τετραμήνου προτεραιότητος δια τα βιομηχανικά ή εμπορικά σήματα απαιτείται παρά του δηλωτού ή του ειδικού πληρεξουσίου του, ή του γενικού ή ειδικού διαδόχου του, η εντός τετραμήνου από της το πρώτον εν τη αλλοδαπή καταθέσεως του σήματος, συγχρόνως μετά των κατά τας κειμένας διατάξεις λοιπών απαιτουμένων στοιχείων, κατάθεσις δηλώσεως εμφαινούσης το Κράτος της πρώτης καταθέσεως μετά της χρονολογίας αυτής, άλλως απόλλυσιν ούτος το τοιούτο δικαίωμα και, εν περιπτώσει αναληθούς δηλώσεως περί του Κράτους εν ω το πρώτον κατέθηκε το σήμα, επιβάλλεται αυτώ (χιλιόδραχμον) πρόστιμον. Ο χρόνος της εν Ελλάδι προστασίας του εν αυτή κατατεθέντος σήματος, μετ’ εμπρόθεσμον άσκησιν του περί προτεραιότητος δικαιώματος, άρχεται αφ’ ης τούτο αρχικώς κατετέθη εν τη αλλοδαπή. (Αντί των σελ. 181-186) Σελ. 181(α) Τεύχος 597-Σελ. 117 Εμπορικά και Βιομηχανικά σήματα (Συμβάσεις) 11.Δ.γ.1-2 Άρθρ.3.-Το εν τω υπουργείω της Εθνικής Οικονομίας τμήμα βιοτεχνικής ιδιοκτησίας θα εκδίδη δια του εθνικού τυπογραφείου περιοδικόν φύλλον υπό τον τίτλον «επίσημον δελτίον βιομηχανικής ιδιοκτησίας», εν ω θα καταχωρίζωνται τα μέχρι τούδε δια της Εφημερίδος της Κυβερνήσεως δημοσιευόμενα συναφή δημοσιεύματα, ως επίσης και σχετικαί μελέται ή άρθρα ή πληροφορίαι. Άρθρ.4.-Εις τον ημέτερον επί της Εθνικής Οικονομίας υπουργόν ανατίθεμεν την δημοσίευσιν και εκτέλεσιν του παρόντος, ούτινος η ισχύς άρχεται ένα μήνα μετά την υπό της Κυβερνήσεως της Ελβετικής Ομοσπονδίας αποστολήν προς τα Κράτη της ενώσεως της κοινοποιήσεως της γενομένης ελληνικής προσχωρήσεως, κατά το άρθρον 16 της συμβάσεως, ης το τροποποιημένον κείμενον έπεται, εν πρωτοτύπω και ελληνική μεταφράσει, εν τέλει δ’ ακολουθεί κατάλογος των χωρών αι οποίαι αποτελούσι την ένωσιν προς προστασίαν της βιομηχανικής ιδιοκτησίας. ΣΥΜΒΑΣΙΣ της ενώσεως των Παρισίων της 20 Μαρτ. 1882 (ν.η.) περί προστασίας της βιομηχανικής ιδιοκτησίας, αναθεωρηθείσα εν Βρυξέλλαις τη 14 Δεκ. 1900 (ν.η.) και εν Ουασιγκτώνι τη 2 Ιουν. 1911 (ν.η.). (Νεωτέραν αναθεώρησιν της Συμβάσεως ταύτης βλ. Νόμ. 213/1975, κατωτ. αριθ. 6). Σελ. 182(α) Τεύχος 597-Σελ. 118 11.Δ.γ.2 Εμπορικά και Βιομηχανικά σήματα (Συμβάσεις) 